วิ่งรอบโลก ปั่นทั่วไทย 24/03/62
สุขภาพดี ไม่มีขาย อยากได้ ต้องออกกำลัง,วันนี้อาทิตย์ที่ 24 มี.ค. วันที่พวกเราชาวไทยจะได้ ใช้สิทธิใช้เสียง ของตัวเอง กำหนด อนาคตทางเดินให้แก่ประเทศชาติ,กรุณา อย่านอนหลับ ทับสิทธิ เพราะ หนึ่งกากบาท ของคุณ หมายถึงชีวิตความเป็นอยู่ และปากท้องของผู้คนทั้งประเทศ,ควันหลงจากงานวิ่ง บิกินี บีช รัน ที่ชะอำ เมื่ออาทิตย์ก่อน บรรยากาศโดยรวมถือว่าสร้างสีสันรับลมร้อนได้อย่างยอดเยี่ยมเฉกเช่นทุกปีที่ผ่านมา,น่าเสียดายมี มนุษย์สุดโต่งบางจำพวก อุตริแต่งชุด สุดอุบาทว์ เกินบรรยาย มาร่วมลงวิ่ง อย่างไม่อายฟ้าดิน จริงอยู่คอนเซปต์งานนี้เขาอนุญาตให้ทุกคนสวมบิกินีหรือชุดว่ายน้ำมาประลองอึดกันเต็มที่,แต่อย่าลืมว่าที่นี่ คือ ประเทศไทย ที่ยังจรรโลงความงดงามของ วัฒนธรรม และทุกอย่างยังต้องการความ เหมาะสม-พอดี ไม่ใช่ คึกคะนองเลยเถิด หรือกระสัน อยากดัง อยากเท่ จนถึงขั้น เอา กกน. (เมีย) มาครอบหัว นุ่งเตี่ยว มีเศษผ้าชิ้นปะติ๋วห่อหุ้มน้องชาย แล้วออกมาร่วมกิจกรรมกับผู้คนได้อย่างหน้าตาเฉย ซึ่งดูแล้วช่างทุเรศลูกนัยน์ตาสิ้นดี,ครบรอบหนึ่งทศวรรษ 10 ปีเต็มพอดิบพอดี กับ เดิน-วิ่ง ศูนย์โรคหัวใจสิรินธร ครั้งที่ 10 10 Years Anniversary งานวิ่งมินิมาราธอน ชิงถ้วยพระราชทาน สมเด็จพระเทพรัตนราชสุดาฯ สยามบรมราชกุมารี ที่จัดโดย ศูนย์โรคหัวใจสิรินธร รพ.พระมงกุฎเกล้า,เดิมทีงานนี้ปักธงจัดข้ามปี ในวันที่ 24 มี.ค. แต่เนื่องจากติดเลือกตั้ง จึงเลื่อนไปอีก 1 สัปดาห์ เป็น เช้าวันอาทิตย์หน้า 31 มี.ค. ที่ พระราชวังพญาไท โรงพยาบาลพระมงกุฎเกล้า ซึ่งเรื่องการรับสมัครไม่ต้องพูดถึง เพราะเจ้าภาพเปิดเพิ่มแล้วเพิ่มอีกก็ยังไม่พอ ดังนั้นใครที่อยากร่วมวิ่ง อดใจไว้ปีหน้าก็แล้วกัน,เพื่อส่งเสริมการท่องเที่ยว ไทย-ลาว ตามแนวทาง Two Countries–One Destination สถาน กงสุลใหญ่ไทย แขวงสะหวันนะเขต ชวนปอดเหล็กข้ามโขงไปเยือนบ้านพี่เมืองน้อง พร้อมร่วมวิ่ง สะหวันนะเขตเทรล 2019 ณ แขวงสะหวันนะเขต สปป.ลาว อาทิตย์ 31 มี.ค.นี้ สนใจคลิกดูรายละเอียดที่ ,www.amazingfield.net, หรือโทร. 0-2277-6670-1,จ๊อกกิ้งบอย,joggingboy_be@yahoo.com
ควันหลงจากงานวิ่ง บิกินี บีช รัน ที่ชะอำ เมื่ออาทิตย์ก่อน บรรยากาศโดยรวมถือว่าสร้างสีสันรับลมร้อนได้อย่างยอดเยี่ยมเฉกเช่นทุกปีที่ผ่านมา
บิกินี บีช รัน,ชะอำ,ศูนย์โรคหัวใจสิรินธร,วิ่งรอบโลก ปั่นทั่วไทย,จ๊อกกิ้งบอย